



Корисник односно тражилац информације: свако физичко и правно лице
Поступак:
ПОДНОШЕЊЕ ЗАХТЕВА ЗА ПРИСТУП ИНФОРМАЦИЈАМА ОД ЈАВНОГ ЗНАЧАЈА




Захтев за остваривање права на приступ информацијама од јавног значаја тражилац може поднети писменим путем или га може саопштити усмено.
Тражилац подноси писмени захтев органу власти за остваривање права на приступ информацијама од јавног значаја. Захтев мора садржати:
назив органа власти;
име, презиме, односно назив и адресу тражиоца; што прецизнији опис информације која се тражи.
Захтев може садржати и друге податке који олакшавају проналажење тражене информације. Тражилац не мора навести разлоге за захтев.
Ако захтев није уредан, овлашћено лице органа власти дужно је да, најкасније у року од осам дана од дана пријема захтева, без накнаде, поучи тражиоца како да недостатке отклони, односно да му достави упутство о допуни. Рок за допуну који одреди орган не може бити краћи од осам ни дужи од 15 дана од дана пријема упутства о допуни.
Тражилац се може обратити и усменим захтевом који се саопштава у записник. Такав захтев се уноси у посебну евиденцију и на њега се примењују исти рокови као да је поднет писмено.
Орган власти може прописати образац за подношење захтева, али мора размотрити и захтев који није сачињен на том обрасцу.
Тражилац од органа власти може да захтева:
обавештење да ли поседује тражену информацију,
да му омогући увид у документ који садржи тражену информацију, да му изда копију тог документа,
да му достави копију документа поштом, факсом, електронском поштом или на други начин.
Одлучивање по захтеву
Орган власти је дужан да без одлагања, а најкасније у року од 15 дана од дана пријема захтева, односно уређеног захтева, тражиоца обавести о поседовању информације, стави му на увид документ који садржи потпуну и тачну тражену информацију, односно изда му или упути копију тог документа. Копија се сматра упућеном даном напуштања писарнице органа, односно даном упућивања електронске поште.
Ако се захтев односи на информацију за коју се, на основу података наведених у захтеву, може претпоставити да је од значаја за заштиту живота или слободе неког лица, односно за угрожавање или заштиту здравља становништва или животне средине, орган власти поступа најкасније у року од 48 сати од пријема захтева.
Ако се захтев односи на информације садржане у великом броју докумената, услед чега би поступање у року од 15 дана било отежано, орган власти може у року од седам дана од пријема уредног захтева обавестити тражиоца и понудити му да захтев прецизира или да најпре изврши увид у документе.

Ако орган власти није у могућности, из оправданих разлога, да поступи у року од 15 дана, дужан је да најкасније у року од седам дана од дана пријема уредног захтева обавести тражиоца о разлозима и одреди накнадни рок, који не може бити дужи од 40 дана од дана пријема уредног захтева.
Ако орган власти удовољи захтеву, не доноси посебно решење, већ о томе сачињава службену белешку. Ако захтев одбије у целини или делимично, дужан је да без одлагања, а најкасније у року од 15 дана од пријема захтева, донесе образложено решење и упути тражиоца на правна средства.
Накнада:
Увид у документ који садржи тражену информацију је бесплатан.
Копија документа који садржи тражену информацију издаје се уз обавезу тражиоца да плати накнаду нужних трошкова израде копије, а у случају упућивања и трошкове упућивања.
Влада прописује трошковник на основу кога орган обрачунава трошкове.
Од обавезе плаћања накнаде ослобођени су новинари када копију захтевају ради обављања свог позива, удружења за заштиту људских права када копију захтевају ради остваривања циљева удружења и сва лица када се тражена информација односи на угрожавање, односно заштиту здравља становништва и животне средине, осим када је информација већ објављена и јавно доступна.
Прослеђивање захтева:
Када орган власти не поседује документ који садржи тражену информацију, прослеђује захтев Поверенику и обавештава Повереника и тражиоца о томе у чијем се поседу, по његовом знању, документ налази.
Жалба
Тражилац може изјавити жалбу Поверенику у случајевима прописаним чланом 22. Закона, а нарочито ако орган власти одбаци или одбије захтев, не поступи по захтеву у прописаном року или на други начин отежава или онемогућава остваривање права на приступ информацијама.
Рок за жалбу против решења или другог акта којим је захтев одбачен или одбијен је 15 дана од дана достављања решења, односно другог акта.
Жалба се изјављује Поверенику за информације од јавног значаја и заштиту података о личности, Булевар краља Александра 15, 11120 Београд.

АГЕНЦИЈА ЗА ЛЕКОВЕ
И МЕДИЦИНСКА СРЕДСТВА СРБИЈЕ
Војводе Степе 458 - Београд


З А Х Т Е В
за приступ информацији од јавног значаја

На основу члана 15. ст. 1. Закона о слободном приступу информацијама од јавног значаја („Сл. гласник РС“, бр. 120/04, 54/07, 104/09, 36/10 и 105/21), од горе именованог органа захтевам:
· обавештење да ли поседује тражену информацију;
· увид у документ који садржи тражену информацију;
· копију документа који садржи тражену информацију;
· достављање копије документа који садржи тражену информацију:
· поштом
· електронском поштом
· факсом
· на други начин:

Овај захтев се односи на следеће информације:





(навести што прецизнији опис информације која се тражи као и друге податке који олакшавају проналажење тражене информације)



Тражилац информације /име и презиме/назив/ адреса


У Београду, дана 	2026. године




други подаци о тражиоцу


потпис


* У кућици означити која законска права на приступ информацијама желите да остварите.
** У кућици означити начин достављања копије документа.
*** Када захтевате други начин достављања обавезно уписати који начин достављања захтевате.
